
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» ліпеня 2026 г.
	    № 91
	г. Масква



Аб унясенні змяненняў у Парадак запаўнення 
пасажырскай мытнай дэкларацыі для экспрэс-грузаў
У адпаведнасці з пунктам 5 артыкула 105 і пунктам 3 артыкула 260 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Парадак запаўнення пасажырскай мытнай дэкларацыі для экспрэс-грузаў, зацверджаны Рашэннем Калегіі Еўразійскай эканамічнай камісіі ад 16 кастрычніка 2018 г. № 158, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 

	Часова выконваючы абавязкі
Старшыні Калегіі
Еўразійскай эканамічнай камісіі
	
Б. Султанаў




	
	ДАДАТАК
да Рашэння Калегіі
Еўразійскай эканамічнай камісіі
ад 14 ліпеня 2026 г. № 91



ЗМЯНЕННІ,
якія ўносяцца ў Парадак запаўнення пасажырскай 
мытнай дэкларацыі для экспрэс-грузаў
1. Пункт 26 пасля абзаца трэцяга дапоўніць абзацам наступнага зместу:
«У дачыненні да асобных катэгорый тавараў пры запаўненні калонкі 7 дадаткова ўказваюцца звесткі згодна з дадаткам (у адпаведных рэквізітах структуры ПМДЭГ, а ў ПМДЭГ у выглядзе дакумента на папяровым носьбіце – праз коску пасля наймення).».
2. Дапоўніць дадаткам наступнага зместу:
	
	«ДАДАТАК
да Парадку запаўнення
пасажырскай мытнай
дэкларацыі для экспрэс-грузаў


ПЕРАЛІК
звестак, якія ўказваюцца ў дачыненні да
асобных катэгорый тавараў
	Код ТН ЗЭД ЕАЭС
	Катэгорыя тавару
	Звесткі аб таварах

	1
	2
	3

	8471 30*
	машыны вылічальныя партатыўныя масай не большай за 10 кг, якія складаюцца, па меншай меры, з цэнтральнага блока апрацоўкі даных, клавіятуры і дысплэя (планшэты з функцыяй мабільнай сувязі)
	IMEI-код/коды 
(міжнародны ідэнтыфікацыйны нумар)1

	8517 13
	смартфоны
	IMEI-код/коды 
(міжнародны ідэнтыфікацыйны нумар)2

	8517 14*
	тэлефонныя апараты для сотавых сетак сувязі
	IMEI-код/коды 
(міжнародны ідэнтыфікацыйны нумар)2


 
______________________________
1 Не ўказваюцца ў Рэспубліцы Арменія, Рэспубліцы Беларусь, Кыргызскай Рэспубліцы і Расійскай Федэрацыі.
2 Не ўказваюцца ў Рэспубліцы Арменія, Рэспубліцы Беларусь і Расійскай Федэрацыі.
Заўвага. Для мэт прымянення гэтага пераліку для пазіцый, адзначаных знакам «*», трэба карыстацца як кодам тавару ў адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза, так і найменнем тавару, указаным у графе 2.».

